 Walaalayaal barnaamijka xisbiga waxa aynu ku darnay, markaynu eegnay duruufta haysata iyo nolosha ay ku nool yihiin iyo nolosha xaasaskoodu ku nool yihiin ciidamada kala duwan ee Somaliland in Mushaharka loo kordhiyo 250 boqolkiiba hadii Alle yidhaahdo, xukuumada wixii qaylo ka baxday waad maqlayseen, kulmiye wixii qaylo ka baxday waad maqlayseen, maalin walba hanbadii ka hadhay hantida qaranka ayay iibiyaan, intaasaaba ka badnaan lahayd, waxaan raacinayaa oon hore u sheegay in shaqaalaha dawlada aanu samayn doono xafiiskii hawlgabka Pension, waxaan maantana ku dhawaaqayaa inaanu samayn doono xafiiska xaq siinta ciidamada, hadii Illaahay ka dhigo, markay hawlgab noqdaan, markay dhintaan, markay hawl la soo deristo, xafiiskii xaq siinta ciiadamada waanu abuuraynaa. 